Ктакбу, 
Віно д ң 
№. 5 (239) 
Ч. 5 (239) 


Та оер 


Орган Лемковского Союза 
ЕЕМКО, огдап Ёеткомѕкоһо Ѕојоха 


Оріаіа рос{ота швхехопа роїібжка 


Гмом, соуагіек апа 9 Іџѓесо (27 ѕіуслпіа) 1989 
Львов, четверг дня 9 лютого (27 січня) 1989 


Вок ҮІ. 
Рок: 


Пренумерата в краю: 
30 грошей місячно, 


80 „  квартально, 
1.50 „  полрочно, 
3 зл. рочно. 


В Амерыці; 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., 1/2 сто- 
роны 60 зл., !/< стороны 35 8л., 
в стор. 20 зл., в стор. 10 зл.; 
оголошеня малы за 1 мм. 20 гр., 
в тексті 30 тр., перед текстом 
40 тр. При м!сячном и долшом 
оголошенню значна знижка. 


Конто чекове Нр. 404.155. 


Выходит в каждый четверг. Уусһоӣ2і м Ка?йу стуагіек. 
к Редакция и администрация в Крыниці. — Адрес „Лемко“ Крыница ава тат. 
Кедакс]а і айтіліѕігаеја у Кгупісу, — А4гез „{етко“ Кгушеа. 


Гитлер зажадал звороту кольонии. 


Дня 30. січня т. р. минуло 6 літ от часу, 
коли партия Гитлера (народово-социялистыч- 
на) обняла ряды в Німеччині. В том дні 
канцлер Гитлер выголосил перешло 2-годин- 
ну промову, в котрой рішительно зажадал 
звороту зрабованых „Німеччині кольоний“ 

В своей промові Гитлер подчеркнул, же 
богатства світа будут ділены або силом, але 
втотчас поділ тот буде зміняный от часу до 
часу знова силом — або поділит ся богатства 
світовы на основі справедливости и розуму. 
Гитлер навел всілякы аргументы на. користь, 
кольонийных претенсии Німеччины и заявил: 


— „Бореме ся о наше существоване, 
а инши о удержанє несправедливости, котра 
им в додатку нич не приносит“. 

Также рішительно выпали слова Гитлера 
о солидарности Німеччині и Италии 


— Если бы война’ — заявил Гитлер — 
безразрично с якой причины, была нашма- 
рена Италии, Німеччина стане все по стро- 
роні своего приятеля. 


Под конец своей промовы Гитлер атако- 
вал католицкый костел и жидов. 


аин анал Бивис маша: БЗК ЧАИ НЕЧТО поле синее ЗАВ 


Як ощняют промову Гитлера. 


Промову Гитлера ощняют яко умренну. 
Не было в ней того тупету, той воинствен- 
ности, яка характерызовала 6вго давнійши 
промовы. В єго жаданях кольонийных не бы- 
ло угроз, же Німеччина отбере их силом, а 
лем домаганв ся их в дорозі дыпльоматычных 
переговоров. Гдеякы газеты приписуют умі- 
ренный тон бесіды Гитлєра тому, же Англия 
и Франция вооружают ся и же до них при- 
лучила ся Амерыка 

Газеты польскы приняли с некрытым 
вдоволенвм слова Гитлера „о добрых отно- 
шенях с Польщом, котры очистили атмосферу 
и загварантовали мир на Всход! Европы“. 

Также во Франции оціняют промову 
Гитлвра користно. Политычны кругы видят 
в том результат заключеного недавно дого- 
вора меже министрами заграничных „справ 


обох держав. Користне враженє выкликал 


также факт, же Гитлер Хоче справу кольо- 
нийных жадань полагодити в дорозі дыпльо- 
матычной. Навіт заявленє Гитлера о том, же 
Німеччина в раз! войны ‘стане твердо по сто- 
роні Италии, не здивовало францускых по- 
литыков. В звязи с тым газеты францускы 
подают, же Франция николи не противила ся 
урегульовати жаданя италиянски и німецкы 


на дорозі дыпльоматычных переговоров и те- 
пер годит ся также вести переговоры на тему 
пристяни Джибутти и желізной дорогы: 
Джибутти-Аддис Абеба, всли лем Италия со 
своей стороны згодит ся признати теперешну 
границу в Тунис. 

Лем в Англии выказуют газеты счудо- 
ванє по поводу заявленя Гитлера о т!сном 
вобнном союзі Німеччины с Италиом В справі 
кольонии газеты англицкы пишут и так и 
иначе. Пишут, же Англия на основ! мирного 
договора не забрала кольонии на власность, 
а лем рядит нима и тепер сама може ува- 
жати, чи Німеччина ест уж на тилько сильна, 
што утримат в кольониях лад и порядок, чи 
не даст она соб! раду с автохтонным насе- 
ленем кольоний. В першом разі треба Німеч: 
чині кольонии отдати, в другом случаю‘ — ні. 
Так то на двов баба ворожила, Англия ани 
не понаглят ся отдати кольонии, ани тыж не 
гварит, же не отдаст. 

Англицкы политычны кругы числят ся 
также с тым, же и Польща зголосит свои 
кольонийны претенсии и же справа тота бы- 
ла обговорена в час! побыта министра Бека 
в Берхтесгаден. 


Торговельный договор 
Нмеччины с Совітами. 


В перших днях лютого выіхал до Москвы 
начальник департамента торговельного н!мец- 
кого. министерства заграничных справ, Шну- 


рер. Мав он навязати в Москві розговоры с 


представителями қомисарията заграничной 
торговлі и приготовити грунт для урядовой 
німецкой делегации в ціли заключеня нового 
торговельного договора німецкӧ-совітского, 
подобного до тых, якы вязали Совіты и Ні- 
меччину перед ером Гитлера. 


Гдеякы кругы подавали вісти, же до 
делвгации торговельной буде доданый также 
политычный делегат німецкый, штобы заклю- 
чити с Совітами также политычны договоры, 
але со стороны німецкой вістям тым запере- 
чено официяльно. Францускы промысловы 
кругы не вірят, штобы договоры торговельны 
меже Німеччином и Сов:тами могли дати 
конкретны. результаты, а то по той простой 
причин!, же Н!меччина наставила свой про- 
мысл на приготовлен вовиных материялов 
в такой степени, же не буде мочи выполнити 
ниякых замовлень сов!тскых. Тот послідный 
аргумент промовлял бы знова за тым, же не 
о самой торговлі буде говорити в Москві ні- 
мецка делєгация. 


На весну мают „ділити 
світ на ново“. 


Англицкы политычны кругы сут переко- 
наны, же на весну прийде до скликаня ме- 
женародной конференции, на котрой будут 
обговорены слідуючи справы : 

1) Новый поділ кольоний 

2) Урегульованє форм торговельной вы- 

міны 

3) Терены емиграцийны 

4) Справа жидовска 

5) Ограниченє вооруженя. 


Конференцию попередят наряды німецко- 


италиянскы в ціли передыскутованя%и уста- 
леня жадань Німеччины и Италии, 

Два и пол року войны в Испании. 


Дня 19 липня 1936 року донесли газеты 
о бунт! Лєгии Чужинцов в Мароку, положе- 
ним в полночной Афрыці и належачом до 
Испании. Никто втотчас и не думал о том, 
же такый ничтожный бунт перемнит ся в 
страшну братоубийственну войну, же знищит 
он край и буде тревати аж 2 и 1/2 року. 

Через тот час повстанчи войска опано- 
вали цілу полночну часть Испании аж по 
міста Мадрыт и Валєнцию, Лем на полноч от 
Барцельоны маленька часть Катальонии, гра- 
ничача на полночи с Франциом и на всході 
припераюча до Середземного моря, остала ся 
ище в руках республиканскых войск. 

Также западна и полуднева часть Испании 
вст в шлости опанована через войска пов- 
станчи генерала Франко. 


В руках республиканскых войск находит 


ся ище лем полуднево-всходна часть испанс- 
кого побережа над Середземным морем, врі- 
зуюча ся в глубину Испании ку полночному 
западови, Смотрячи на мапу Испании и заня- 
тых через войска ген. Франко теренов. видит 
ся, же перешло 2/3 части Испании суть уж в 
руках войск повстанчих, а лем менше як 1/3 
часть операт ся ище напераючой со всіх 
сторон силі. 

Судьба республиканской Испании уж рі- 
шена. Она не потрафит ся уж оперти, тым 
больше, што вй приятелі ю оставили. Франция 
не лем не дає помочи, але обставила свою 
границу войском, штобы не впустити до краю 
тых, котры · втічут с Испании. Совіты уж 
давно перестали интересовати ся судьбом 
Испании. 


0 што торгує ся Франция с Италиом. 


На полудне от Европы, меже Европом и 
Афрыком находит ся Середземне Море. Море 
тото мав велике значене в европейской и сві- 
товой политыці, бо оно лучит европейскы 
державы с их азийскыма и афрыканскыма 
кольониями. Кто отже панує над Середземным 
Морем в рижных пунктах того моря, тот тым 
самым стає ся паном Европы и Афрыкы. 
Прото тыж от найдавнійших часов державы 
старали ся опановати островы и полостровы 
Середземного Моря. В передвовнных часах 
панами Середземного Моря были Франция и 
Англия и стан тот задержал ся до тепер. 


Але по войн! силы в Европі значно змі- 
нили ся. Франция, а особенно Англия, насы- 
чены результатом світовой войны, не хотіли 
бы провадити уж николи вовн и штобы от 
них освободити ся придумали он род межена- 
родного суда, котрый назвали „Лига Народов“. 
Тота Лига Народов мала судити вс! справы 
меже державами и кажда держава мала го- 
дити ся на вырок. Скоро показало ся однак, 
же Лига Народов не представлят такой силы, 
яку хотіли надати вй Англия и Франция, 
котры долгый час вірили в вй силу и не при- 
готовляли ся цілковито до обороны своих 
розлогых земель. 

Тот момент выкористали такы державы, 
як Німеччина и Италия котры по свіговой 
войн! вышли со стратом и почали ся на гвалт 
вооружати, а коли почули ся уж дост сильны, 
выступили с Лигы Народов и домагали ся 
зміны границ. Мталия, хотячи здобыти новы 
терены кольонийны, выступила против Аби- 
сынии и помимо протестов Лигы Народов 
опановала цілу Абисынию. Але хоц мав ова 
тепер значны терены в Афрыці, не вст вй 
паном, бо желізна дорога, яка веде с над бе- 
регов Середземного Моря до Середины Аби- 
. сынии т. в. с Джибутти до Аддис Абебы 
находит ся в руках Франции. Тоту дорогу 
`хотла бы выторговати для себе Италия. 


Але як уж вадити ся и торвговати, то 
так, жебы ся тото оплатило. Прото Италия 
до дорогы Джибутти — Аддис Абеба доло- 
жила ище жаданя отступити єй Тунис, 
лежачий на полночном побережі Афрыкы, 
Корсыку (остров на Середземн. морі) и Ницею. 
Чим же основув Италия свои жаданя? ‘А но 
тым, на што покликуют ся тепер всі, коли 
хотят зробити другому пакость, а именно на 
волю народа. По италиянскых містах ходили 


_подбурены и вышколены толпы, кричали и 
е 


отгражали ся Франции и жадали от ней 
отдачи Джибутти, Корсыкы, Туниса и Ницеи. 
Италиянскы газеты донесли світови, же ита- 
лиянскый народ жадат от своего правитель- 
ства домагати ся тых земель, но и прави- 
тельство, числячи ся с ,вольом народа“ 
ставлят чим раз рішительнійше тоты жаданя. 

Правно Италия не мав рации, але она 
числит на помоч Німеччины и на тото, же 
Франция для избіжаня войны пойде на уступ- 
кы и здав ся, же так ся стане. 

Початково тоты безосновны претенсии 
Италии выкликали бурю обуреня во Франции. 
Франция сказала твердо, же на даст нич и 
отвітила на италиянскы демонстрации демон- 
страциями со своей стороны. Але уж по про- 
мов} Гитлера францускы газеты ‚донесли, же 
Франция може приступити до переговоров в 
справі Джибутти, лем бодай Тунис оставлено 
при ней в давных границах. Чи и француске 
правительство згодит ся на уступкы в користь 
Италии, ніт знатя, одно став ся певне, же 
Италия не цофне своих жадань-и же тот 
конфликт може стати ся причином новой 
войны. 


Справа руска предметом 
обрад комисии О. З. Н. 


В парляментарном бльоку О. З. Н. выб- 
рано комитет для справ национальных. До 
презыдии комитета были выбраны: сен. Тад. 
Кательбах, пос. Едвин Вагнер, пос. Крупскі 
и пос. Хмвлинскі. 

Комисия тота мала уж два собраня. На 
першом обговорено справы организацийно- 
програмовы, а на другом справы националь- 
ны полуднево-всходных окраин Польщи. 

Референтами справ национальиых в по- 
луднево-всходных частях Польщи были послы: 
проф. Колянковскі, Едвард Екерт, М. Сввнт- 
ницкі, Вильгельм Кржиштонь. В дискусии 
заберали голос: пос. Санойца с Коломыи, 
пос. Е. Вагнер, пос. М. Чарнек, пос. Фр. 
Яворскі и сен. Тад. Гедройць, 


Чи дали вы уж лепту на зимову помоч для 
безроботных?! 
Памятайте о зимовой помочи для безроботных 
и их дітей! 


Ворожба для 
Лемковщины на 1939 р. 


„Земля и Воля“ в ч. 4. в стат! „Що при- 
несе Лемковщині 1939 р. наводнт ворожбу 
лемковского бачи с под Криннцы. 

Не вдаючи ся в ощну самой ворожбы, 
Со и бачи часом — хоц рідко — могут ся 
помылити, можеме лем с приятностю ствер- 
дити, же в львовском штабі, штоси перемі- 
нило ся на користь. Львов, а властиво, львов- 
скый штаб с незнаных нам причин относил 
ся до наших старань и нашой роботы все 
с недоброжелательным недовірвм и старав 
ся той роботі перешкодити. Аж тепер по раз 
перший встрічаме в „Землі и Волі“ слова 
признательности, а по крайной мірі, слова 
віры, же тот очерненый и оклеветаный до 
того часу краввый „Лемко-Союз“ зачне ро- 
боту оперту о велику масу селян и же в ре- 
зультаті той роботы прийде в р. 1939. до ве- 
ликого обвдиненя лемков. 

Ту правдоподобно ворожбит — бача ся 
кус помылил, бо не знати, чи даст ся злучи- 
ти в одном році всіх лемков, если ся возме 
под звагу тото, же уж и на Лемковщині в 
многых селах загніздили ся украинофилы, не 
в такой силі, штобы могли сами штоси зро- 
бити, але вст их достаточне число, штобы 
перешкаджати другым в роботі и сіяти бала- 
муту по селах. Розуміє ся, же робота наша 
тепер буде значно легча, коли остав ся лем 
оден противник и то на счаств на Лемков- 
щині ище дост слабый, але потреба власне 
того, што сказав старый дідо-бача. 

Треба, штобы всі, без огляду на тото, 
якой они религии и стану, зрозуміли одну 
святи правду, же всі они повинни ся злучити 
и ити разом, а не ділити ся и марновати 
час на зваду и сваркы. 


ъмазрентонеаиьнитасииинитнининьаенана 
Страшне землетрясене в Чиле. 


Землетрясенв о небывалой силі дало ёя 
отчути дня 27. січня в Полудневой Амерыщ, 
в Чилє. Число забитых в том землетрясеню 
выносит понад 15 020 людей. В самом місті 
Чилян вст перешло 10,000 забитых, а в Кон- 
сепциом понад 2)00, Місто Чилян, в котром 
жило понад 32.000 людей, перестало сущес- 
твовати, Всі домы сут розвалены и зровнаны 
с земльом Така сама судьба встрішила міс- 
то Сан Карльос, где находит ся пару тычас 
убитых. В місті Концепцион завалило ся 
больше як половина домов. Землетрясенв 
послідовало в ночи, коли населенє спали, або 
бавили ся. 

Правительство чилійске предприняло акцю 
ратовничу в великых розмірах. Выслано там 
вовнны кораблі с войском, лікарами и про- 
виянтами. Самолеты патролюют и доносат, 
где заходит потреба найскоршой помочи. Са- 
моходами выслано 50 лікаров и щлы отдылы 
санитарны. На знищеный терен выіхав сам 
презыдент. 5 

Много людей нашло смерт под розвали- 
нами театру в Чилян, котрый завалил ся 
в часі, представленя. С посеред людей нахо- 
дячих ся на представленю бцілило чудом 
лем 5-ох зрішелей. 

Улицы міста сут патерерізованы глубо- 
кыма яругами, повсталыма от землетрясеня. 
Тоты яругы служат тепер за гробы для сот- 
ней убитых в часі катастрофы. 


—— 


———————————————— 

„Л Е МК е" г 


Коли оплачат ся ховати коровы. 


Не таке пытанє отвіт вст короткый и 
зрозумілый: коровы оплачат ся лем втот- 
час ховати, коли кормиме их добре. 

Штобы каждого о том переконати, му- 
симе призадумати ся. на што иде скормлена 
через корову паша. Корова потребує часть 
паши на поддержанє температуры тіла (теп- 
ло), на отнову с’ужитых тканок, на будову 
костей, рогов, копыт и т. д., иншима словами 
на удержанє себе при житю. Тота часть па- 
ши, котру корова принимат на удержанє 
свовго организма при життю, зове ся паша 
житвва. 

Хотячи однак, штобы корова давала мо- 
локо, треба вй давати больше паши, штобы 
она могла перерабяти честь паши на молоко. 

Треба подчеркнути, же даваны у нас ко- 
ровам паши, як солома, сіно, окоповы росли- 
ны, полова и т. д, котры выдают ся нам 
дешевы, сут пашом дорогом и не оплачаючом 
ся при кормленю коров. 

Же так ест, постарам ся переконати. 
Возме за примір, же корова не достав ния- 
кой иншой паши лем солому, сіно, окоповы 
и полову. Мусит она той паши доставати 
дуже, штобы тримала ся „в мас!“. При та- 
кой паши корова дав звычайнс денно 4 л. 
молока денно. Обчислено, же паша така. як 
выже вычислено, коштує при одной корові 
50 гр. денно, отже 1 л, молока коштув нас 
121/, тр. 

Если возмеме под звагу такы села, где, 
сут молочарні, то за 1 л. молока платят они 
по 9 гр. отже газда при таком хованю коро- 
вы тратит денно по 14 грошей. Кажды зго- 
дит СЯ с тым, же вст то планный интерес, и 
же всли бы газда провадил больше такых 
интересов, то незадолго мусіл бы сохабита 
ціле господарство и ити за прошеным хлібом. 

А тепер присмотрме ся, як пред. тавлят 
ся рахунок, всли мы корову ліпше ховаме. 

До той паши, яку мы подали передом, 
додайме ище корові пшеничных отруб, котрых 
100 кг. коштує 12 50 з'., макуха льняного 
(100 кг. коштує 23 25 зл.) и макуха ріпако- 
вого (100 кг. — 15 зл.), а увидеме, якый бу- 
де результат. 

Стара то правда, же от коровы треба 
молоко купити и практыка выказала, килько 
за него треба заплатити. Если хочеме мати 
от коровы о 5 л. денно молока больше, як 
передом, то значит разом 9 л. денно, то до 
попередной паши треба додавати каждого дня 
мішанку зроблену с '/, кг. пшеничных отруб, 
1/, кг. макуха льняного и '/, кг. макуха рі- 
пакового. Кром! того належит дати денно 
5 кг. бураков пашных. 

При поданых выже цінах паша тота 
коштує : отрубы 6 гр., макух льняный 6 гр., 
макух ріпаковый 4 гр., буракы около 8 гр. 
отже кошт мішанкы выносить 24 гроши, а 
кошт паши житєвой 50 грошей, разом 74 гр. 
Понеже за 9 литров молока молочарня за- 
платит 81 гр. то уж не втрату, лем Хосен 
маме. Невеликый хосен, бо лем 7 гр, але то 
лем прото, же паша житєва коштує 50 гр. 
Зрештом хосен вст больший, бо от добре 
кормленой коровы вст ліпший гной, што для 
газды мав также велике значенє 

Наведены числа треба розуміти яко при- 
мір, бо при инших цінах паш кошт выпро- 
дукованя молока буде инший Также инший 
доход буде при высшой ціві молока. Лем 
одно с того належит запамятати, же все 
ліпше оплатит ся ховати корову добре як 
планно, 


Ту однак треба не забывати о одном. Не 
можна того так розуміти, же як днеска даме 
корові отрубы и макух, то она уж вечером, 
н найдальше завтра рано даст о 5 л. молока 


Стр. 3. 


больше. Если корова єст добре откормлена, 
то она скоро „появит молоко“, але если вст 
забіджена, то треба ю долго добре кормити, 
жебы дождати ся от ней молока. При сильно 
ьыголодженых и старых коровах треба нераз 
ждати от 3—6 місяцов на молоко. 


Як вышла Чехия на попераню украинцов. 


Чехы, котры в приватном житю выказы- 
вали все дуже практычного змысла, не сут 
однак добрыма политыками. Яко доказ того 
выстарчит напровадити хоц бы послідный их 
експерымент с украинофилами. Мали преця 
они правительство руске с Бродиєм во главі, 
котре было представителем цілого населеня 
на Прикарпатской Руси и котре хотіло, што- 
бы народ сам высказал свою волю, где мав 
належати. И уж тото само жаданє уважала 
Прага за злочин против ческой державі и 
приказала арештовати Бродия, а на місце 
руского правительства, покликала правитель- 
ство Волошина, бо приснил ся 6й сон, о „ве- 
ликой Украин!“. Ческы центральны власти 
вмовили в себе, же Русь, то кура, котра 
буде нести золоты яйца и же даст она поча- 
ток „великой Украины“ по Кивв и Харков 
под патронатом Прагы, а радше под прика- 
зами Берлина. 

Были то недавны часы, коли в Берлині 
не принято ище рішеня относительно даль- 
шой политыкы Німеччины и коли гдеякы ні- 
мецкы кругы снули фантастычны пляны укра- 
инскы, а на Прик. Руси появили ся німецкы 
агенты. На той основ! газеты францускы и 
англицкы почали широко писати .о марші 
Німеччины на Украину“ и тішили ся, же 
Німеччина, занята справами ва Всході. Евро- 
пы, отверне свою увагу от справ западных 
и оставит Францию и Англию в спокою. 


чехы увірили в тото всьо, отдали власть 
Волошину и приглядали ся вго роботі, Не 
смутили ся тым, же на Прикарпатску Русь 
наплывали с рижных стран всілякы авантур- 
никы и же край тот, передом спокойный, 
зачинат быти гніздом непокоя для цілой той 
части Европы. Чехы были переконаны, же ся 
им тото оплачит; они ждали на золоты яйца. 

Минуло пару неділь и сон пырснул, бо 
Німеччина пришла до переконаня, же дорога 
на Украину через Хуст не може быти реаль- 
на, а коли т абрала того переконаня, то и ей 
агитаторы забрали своє добро и вынесли ся 
с Хуста. Пырсли отже всі надежды Чехов на 
„велику Украину“, але зато остало згрызот 
не мало. Не знати, што _січовикам“ може 
впасти до головы и треба бояти ся новой 
авантуры с нх стороны: Недавно выкликали 
они авантуру с Мадярами, котра мало што 
не втягнула Чехии до Войны с Мадярщином 
и. допровадили до напруженя всіх относин 
меже Прагом и сусідныма державами. Руму- 
ния жадат зликвидовати якнайскорше тото 
гніздо авантур, инши державы ждут на тото 
саме. А тымчасом Волошин проганят всіх 
чехов с Прик. Руси и не знати, што он ище 
придумат. 

И тепер Прага надумує ся так, як тот 
чорнокнижник : як позбыти ся духов, котры 
сами неосторожно выкликали?! Тым пояснят 
ся назначенє ген. Грхалі третим министром. 
Прага рез гнув уж с украинскых мрій и хоче 
привернути на Прик. Руси лад и порядок. 

Противит ся тому Волошин, котрому за- 
смаковала власть И дождали ся чехы того, 


же их любимый премер, их давне око и ухо, 
выслал скаргу на правительство ческе 
до.. Берлина и вмісто золоты яиц мав 
Чехия не мало згрызоты. 

Конфликт меже Хустом и Прагом не 
сконченый и не скончит ся скоро, бо не так 
то легко направити пополнены блуды. За 
свов легковіриє в льояльность и вірность 
Волошина и вму подобных мусит тепер 
Чехия платити тысячами згрызот и клопотов. 


Німеччина спроваджат ба- 
волну с Турции. 


Німецкы хемикы от долгых літ силят ся 
на тото, штобы с материялов, котры Німеч- 
чина мав у себе, зробити тоты материялы, 
якых 6й бракув. А Німеччині бракує дуже 
материялов, бо не має она достаточной 
скилькости хліба и омасты, не мав ропы, 
баволны и т. д. 

Хемикы робили рижны пробы. Пробовали 
они з дерева одержати муку на хліб, робили 
пробы одержаня бензыны с угля, с дерева 
баволны и т. п. Гдеякы пробы превели они 
успішно и одержали добры результаты, инши 
меньше успішно, а гдеякы не удали ся им 
цілковито. Але и при тых пробах, котры удали 
ся німецкым хемикам вст одна біда, а именно 
тота, же всі материялы, одержаны штучно, 
способом сынтетычным, сут значно дорозши, 
от материялов природных. Хоч Німеччина за- 
ступила спроваджаный кавчук материялом 
штучным, Т. зв. бонном, хоц также потрафит 
выробити штучну баволну, штож, коли тоты 
штучны материялы сут два и три раз дорозши 
и прото не можна обыйти ся без правдивого 
кавчуку и правдивой баволны. Таксамо не 
можна вдоволити ся якымам штучныма про- 
виянтами и треба конечно хл!б и другы зем- 
леплоды спроваджати с чужих кравв. 

Зрозуміла тото Німеччина ис одной сто- 
роны каже она своим гражданам притягати 
ремень и запроваджат у себе всякы ограни- 
ченя в хлібі, омасті и т. г. а с другой сто- 
роны обезпечат собі хліб и дригы землеплоды 
в чужих краях. 

Обезгечивши собі продукты рольны в по- 
луднево-всходной Европі, хоче она загваран- 
товати собі суровы промысловы товары в 
Малой Азии. Тепер веде она переговоры с 
Турциом и Ираном в ділі поширеня в тых 
краях плянтации (управы) баволны на рахунок 
Німеччины. С том цілю дала Німеччина Тур- 
ции поважный кредыт в сумі 150 милионов 
марок. 

Дальший брак суровых товаров приспі- 
шит напевно жаданя кольонийны Німеччины. 


Польща высылат уголь до Литвы. Не- 
давно в Гдыні заладовано 2210 тон угля на 
корабель „Вента“ котрый отвезе тот уголь 
до Литвы. 


* 


Што чути в світі ив краю | 


Шлюб перед портретом Гитлера. 
Німецкый министер внутренных справ выдал 
зарядженє в справі церемонияла шлюбного 
в урядах цызильных. Шлюб такый має да- 
вати ся в призначеной на тоту ціль комнаті 
перед портретом абом різьбом представляю- 
чом Гитлера на т:і народной флягы.. Молода 
пара достане оден екземпляр книжкы, напи- 
саной через Гитлера „Майн кампф“ (моя 
борба), в котрой Гитлєр начеркнул идеовый 
напрям своей партии, а также єй ціли и ціли 
н.мецкого народа. 


Сан Доминго принимат 100 тысяч 
жидов. Правительство республикы Сан До- 
минго згодило ся приняти 100 тысяч жидов 
с Европы. Край тот має перешло 13 тысяч 
квадратных миль пространства и всього лем 
1 милион 478. тысяч людей. 


В Совітах списуют населене. Перед 
2-ма тыжднями роспочато на терені цілой 
совітской Росии списовати населенв. ` На 
Кремлі, где жив Сталин, спис перевела спе- 
цияльна комисия, зложена с добраных и пев- 
ных людей. 


В Мексыку треба просити о откры- 
те костела або церкви. Мексиком рядят 
лівы партии, котры не признают религии. 
Мексыканске правительство выдало зарядже- 
нє, же без позволеня не можна правити бо- 
гослуженя в нововыбудованых храмах Божих. 


_ Хотячи достати таке позволене, належит вно- 


сити поданв до центральных властей в сто- 
лиці Мексыка. 


Япония збомбардовала италиянску 
мисию католицку. В час! войны ніт ‘шпасу: 
Недавно японскы самолеты збомбардовали 
забудованя италиянскых монахов католицкых 
хоц Япония жиє в приязни с Уталиом. В ча- 
сі бомбардованя забито троє людей, а пару- 
надцетеро ест тяжко раненых. 


Гейле Салясие процесуе ся.. Б. цисар 


‚ Абисынии заскаржил властителей желізной 


дорогы Джибутти — Аддис Абеба о выпла- 


ченє єму сум, належачих ся єму, яко маючому 


уділы той дорогы. Росправа отбыла ся перед 
судом апеляцийным в Парыжі. Суд справу 
отложил в ціли переведеня доказов. 


В Аргентыні зливы. В провинции ар- 
гентынской Кордобі оборвала ся хмара. Во- 
да заляла села и міста и понищила дорогы, 


` позрывала мосты и подмыла домы. 


Усуват ся гора. В Румунии почала усу- 
вати ся гора, обнимаюча 3) гектаров прос- 
транства со скоростю 1 метра на добу. Гора 
посуват ся в сторону рікы Баска и грозит 
єй засыпанем. 


‚ Бомбовоз упал на хату. В одной міс- 
цевости в Англии бомбовый самолет запалил 
ся в повітрю и упав на хату. В катастрофі 
згынуло 5-ох летчиков ‘и женщина, находя- 
ча ся в хаті. 


Король Англии „вождом“ индиян, Ин- 
дияне, жиючи в Канаді приготовляют ся до 
принятя короля Англии Юрия ҮІ. и наданя 
єму тытула „вожда“ и почетного имени ин- 
диянского. Яке то имя, не знати, бо вст до 

тайна, котрой не можна выявити аж до часу 
наданя. 


Открыто залежи земного газу. Веде- 


ны от давна: на терені Центрального Округа. 


Промыслового гляданя ропы нафтаной, доп- 
ровадили до открытя богатых залежей земно- 
го газу в сел! Ходновичи в повіті перемыс- 
ком. Открытя тото мав велике господарче 
значенє для Ц; 0: П 


Хлоп радиовым .милионером“. Не- 
давно число людей, маючих радио в; Польщі 
перекрочило 1 милиион. Тым, котрый достал 
номер милиона вст войт гмины Дрогомирча- 
ны в пов. станиславовском Чеслав Новак. 
Яко такый достав ок нагроду от Польского 
Радио в высоті 4000 зл, 


С Варшавы до Риму самолетом. От 
весны буде стала воздушна комуникация ме- 
же Римом и Варшавом. Вмісто желізницами 
можна буде до Риму лет.ти самолетом. 


Летів до Вроцлавя — залетіл до 
Польщи. В повіті китновском на полях при- 
землил ся німецкый школьный, войсковый 
самолет. Летчик, котрый. летів с Прус Всхо- 
дных до Вроцлавя, заблудил и залетіл до 
Польщи. Власти отставили німецкого летчи- 
ка до границы. 


В БЕСКИДІ 


‚ КРИНИЦА 


== А 


=: ВАГОНЫ СЫПЯЛЬНЫ 
Е== 

г ее 

ЕЕ Купель газовы сухы. 
== ‚ покои .с теплом водом. 
Е=== 

ЕЕ 

ЕЕ 

ЕЕ Крыницкы воды 


Отд! леня: 


Всі порученя входячи в область банковости. 


| ПОРУЧЕНЯ ДЕВИЗОВЫ 
ПОРУЧЕНЯ БИРЖОВЫ 
СХОВОН АВТОМАТ. 


СУМА ВКЛАДОВ ПОНАД 35.000.000 ЗЛ. 
МАЄТОК ВЛАСНЫЙ ОКОЛО 6.000.000 ЗЛ. 


БЕЗОПАСНОСТЬ. 


р неноннифиине. 


ДЕРЖАВНЕ ЗАВЕДЕНЕ КУРАЦИИНЕ 


: Дозд. СКОРЫМА ПОІЗДАМИ через Тарнов--Новый Санч 


15 жерел щав жел!зисто-земельных, богатых в’ безводник угля. — 
Здрой Зубера, найсильнійша щава алькалична Европы. (Польске Виши), 
купел! минеральны: квасоуглевы и боровиновы. КУПЕЛІ СОНЕЧНЫ. 
Заведенв заосмотрене в найновійши приряды лічничи. —  — 


Пияльня и лазенкы, ·огріваны в зим! центрально. — Дом здроввый 


РЕСТАВРАЦИЯ — ДАНЦИНГ — ЧИТАЛЬНЯ — РАДИО 


“Театр в сезоні головном, кино, спорты літны и зимушны. 


хвороты сердця, жолудка, жолчи, печенкы, проводов мочовых, женочи, 
малокровие, нервы — дјйствуют добре на переміну материи и т. д. 


Комунальна Каса Ощадности 
Повіта Краковского в Кракові 


Рок основаня 1882. 


ЦЕНТРАЛЯ КРАКОВ, УЛ. ПИЯРСКА 1. 
тел, 115-97, 131-73, 101-03. 


КРЫНИЦА, тел. 112. 
ВЕЛИЧКА, 


Огпкагліа 


Ч. 5. (239) 


Бют ся в „королевской“ родин!. Цы- 


‘ганскы королі не уміют жити достойно. Не- 


давно в одном селі под Варшавом пришло 
до кырвавой авантуры в цыганской родииі 
„королевской“. Братя короля: Осиф и Влад. 
Квёкы поранили тяжко третого брата Михаи- 
ла Квєка. Авантура прибрала бы напевно 
больши розміры, всли бы на місце не при- 
шол отділ полиции Арештовано 6-ох цыга- 
нов, котры хотіли выконати самосуд над 
Осифом и Влад. Кввками, 


руснак, гр. кат., літ 19 


Молодый хлопец, глядат службы на рок 


1939 Знає всі роботы звязаны с сельскым 
господарством — домовы, полевы, при конях 
ит. д. 4 

Писати: рос24а Нослем Кк/1.өѕка 


Михаил Майор; чит. им. Качковского. 


1 одам цілу добре загосподаровану пасіку 
2 в Крыниці-Селі, або поодынокы улии 


Голосити ся: Мгр. Яновицка 
Крыница 2. 


ЗАПАДНОМ 


— ЗДРОЙ 


лічат: 


тел. 6, 


ДОБРЫЙ ПРОЦЕНТ. 


А.. боіатапа, 


[мб\, Ѕукѕиѕка 19. 
Типография А Гольдмана во Львові, ул. Сикстуска 19. 


Б: А Се < ВЕЕ 


